преработените продукти действително са предназначени за консумация от крайните получатели, посочени във втора алинея.
 Държавите-членки предприемат всички необходими стъпки за улесняване на контактите и сътрудничеството между организациите на производители и благотворителните организации и институциите, посочени в член 103г, параграф 4 от Регламент (ЕО) No 1234/2007, които те са одобрили.
 3. Реализацията на продукти чрез доставката им за преработвателната промишленост е възможна. Държавите-членки приемат подробни разпоредби, за да се гарантира, че няма да се получи нарушаване на конкуренцията за засегнатите отрасли в рамките на Съюза или за внасяните продукти и че изтеглените продукти няма да се появят повторно на търговския пазар. Алкохолът, получен в резултат на дестилация, се използва изключително за промишлени или енергийни цели.
 Член 81
 Транспортни разходи
 1. Транспортните разходи за безплатното разпространение на всички изтеглени от пазара продукти се възстановяват в рамките на оперативната програма по фиксираните суми, определени в зависимост от разстоянието между точката на изтегляне и мястото на доставката и посочени в приложение ХII.
 В случай на морски транспорт държавите-членки определят разстоянието между точката на изтегляне и мястото на доставката. Обезщетението не може да превишава разходите при сухопътен транспорт по най-краткия маршрут между мястото на натоварване и теоретичната точка на излизане, когато е възможен сухопътен транспорт. Коригиращ коефициент от 0,6 се прилага за сумите, посочени в приложение XII.
 2. Транспортните разходи се изплащат на страната, която действително поема финансовия разход за въпросната транспортна операция.
 Плащанията зависят от представянето на подкрепящи документи, уточняващи по-специално:
 а)
 наименованията на организациите бенефициери;
 б)
 количествата от въпросните продукти;
 в)
 приемането от страна на организациите бенефициери и използваните транспортни средства; и
 г)
 разстоянието между мястото на изтегляне и мястото на доставка.
 Член 82
 Разходи за сортиране и опаковка
 1. Разходите по сортиране и опаковане на плодове и зеленчуци, изтеглени от пазара за безплатно разпространение, се възстановяват от оперативните програми в рамките на фиксираните суми, посочени в част А от приложение XIII, за продуктите, представени в опаковки от по-малко от 25 килограма нетно тегло.
 2. Опаковките на продуктите, предназначени за безплатно разпространение, съдържат европейския символ заедно с един или повече от надписите, посочени в част Б от приложение ХIII.
 3. Разходите за сортиране и опаковка се изплащат на организациите на производители, които са извършили тези операции.
 Плащанията зависят от представянето на подкрепящи документи, удостоверяващи по-специално:
 а)
 наименованията на организациите бенефициери;
 б)
 количествата от въпросните продукти; и
 в)
 приемането от страна на организациите бенефициери, като се посочва представянето.
 Член 83
 Условия за получателите на изтеглени от пазара продукти
 1. Получателите на изтеглени от пазара продукти, посочени в член 103г, параграф 4 от Регламент (ЕО) No 1234/2007, се задължават:
 а)
 да спазват настоящия регламент;
 б)
 да водят отделно материална и финансова отчетност, които отразяват в подробности въпросните операции;
 в)
 да приемат извършването на проверки, предвидени в законодателството на Съюза; и
 г)
 да предоставят подкрепящи документи за крайното предназначение на всеки един продукт под формата на приемо-предавателен протокол (или еквивалентен документ), който удостоверява, че изтеглените продукти са били приети от трета страна с цел безплатно разпространение.
 Независимо от това държавите-членки могат да решат получателите да не